ปักหมุดที่เดียวทุกสูตร
เวลคัมการเมืองอย่างเป็นทางการ,นาทีนี้เสียงต้อนรับ บิ๊กตู่ พล.อ.ประยุทธ์ จันทร์โอชา นายกฯและหัวหน้า คสช. ที่ประกาศตัวเป็น นักการเมือง ดังเซ็งแซ่ เสียงจากคนการเมืองขั้วค่ายต่างๆ ดาหน้าออกมาแสดงความเห็นกันคึกคัก,นอกจากแสดงความยินดีที่ผู้นำอำนาจพิเศษเลิกเหนียม กล้าประกาศตัวบอกสถานะหลังเคยตั้งท่าเหยียดมนุษย์พันธุ์การเมืองมาก่อน,คิวนี้ยังถือว่าเปิดโหมด รับน้อง ล่วงหน้า พากันวิเคราะห์คิวปล่อยหมากสำคัญของ บิ๊กตู่ ทั้งมองว่าต้องเล่นเพราะติดอยู่ในมุม ช่วงกระแสโจมตีพรรคทหารชักแรง เลยต้องเร่งสลัดภาพ ล้างสีเขียวลายพราง,ยังระแวงเป็นแค่เล่ห์เหลี่ยมกลเกม หนีแรงต้าน หวังอยู่ยาว,บางส่วนก็มองว่า ที่เริ่มคิกออฟกันตั้งแต่ต้นปี เพื่อ ปล่อยของ นำร่องเกมบนกระดานต่อไป,สู่เก้าอี้ นายกฯหลังเลือกตั้ง ตามโรดแม็ปปลายปี 2561,จุดกระแสผู้นำอำนาจพิเศษเฟส 2 กันแต่เนิ่นๆ,รวมทั้งที่กระตุกกันแรงๆ บรรดารุ่นพี่เลกเชอร์การเมืองให้ น้องตู่ กันรายวัน ทั้งแนะให้เปิดใจกว้างรับฟัง อารมณ์ต้องนิ่ง ยอมรับกับการถูกตรวจสอบ,ติวข้ามช็อต ว่าที่ผู้นำ รอบต่อไปต้องเผชิญสารพัดแรงต้านแรงขย่มเขย่า,ไม่ใช่ของหมู ไม่ใช่กล้วยๆ ตบะแตกกันได้ง่ายๆ,แล้วล่าสุด บิ๊กตู่ ก็ออกมายิงลูกซ้ำยืนยัน ที่ผ่านมาไม่มีความชัดเจนในเรื่องอนาคตอำนาจ ทั้งคิว นายกฯคนนอก หรือลงเล่นการเมือง เพราะไม่อยาก ตัดทางตัวเอง,ถ้าประเมินจากที่อธิบายเส้นทางอำนาจ ล้อไปกับแผนที่คนดักทาง ตามที่ บิ๊กตู่ บอก สำหรับตำแหน่งนายกฯคนนอก ก็ถือว่าตามระบบ รัฐธรรมนูญได้ระบุไว้,หากพรรคการเมืองไม่สามารถเลือกนายกฯกันเองได้ในสภา รัฐธรรมนูญก็เปิดช่องทางให้เสนอนายกฯคนนอกได้ เพื่อเป็นการตัดเรื่องการปฏิวัติ ต่อไปนี้จะไม่มีการปฏิวัติแล้ว ก็เลือกกันในรัฐสภา,แต่ตอนนี้ยังไม่มีใครเสนอตัวเองให้เป็นนายกฯคนนอก,ตามรูปการณ์ที่แสดงออก มองตามไปแล้วก็อาจจะงงๆ เดี๋ยวบอกไม่ใช่นักการเมือง พอโค้งสุดท้ายกลับเปลี่ยนใจ แจ้งแปรสถานะกันเรียบร้อย,ในลักษณะเปิดตัวเจ้าของค่ายการเมืองมาเอง,แต่อีกทางก็ยังทำแพลมไต๋ เล็งไปที่เก้าอี้ผู้นำคนนอกหลังการเลือกตั้ง,เหมือนแค่แต่งตัวรอเสลี่ยงมาเชิญ รอเกี้ยวมาหาม,ทั้งหมดทั้งปวง น่าจะเป็นลีลาไหลลื่นของ นายกฯลุงตู่ ต๊ะตุงตวง ที่เรียนรู้แบบเรียนการเมือง,พลิกกันกี่ตลบก็ได้ ไม่ปิดช่องปิดประตูตัวเองนั่นแหละ,อะไรไม่ว่า กระทั่งรอยเก่าประเมินกันมาตลอด ป๋าเปรมโมเดล ที่ถูกดักทาง โดยเฉพาะในห้วงนี้ มีร่องรอยย่างก้าว มืองานอำนาจพิเศษ เดินสายเปิดดีลคนในป้อมค่ายการเมืองต่างๆฝุ่นตลบ,กระทั่งที่ติดยี่ห้อเพื่อไทย หลายพื้นที่มีมือขยันของอำนาจพิเศษลงไปทำงาน,ทั้งไม้อ่อนไม้แข็ง ลูกจีบ-ลูกดุ ครบครัน,บวกรวมด้วย พรรคการเมืองกองเชียร์ กลุ่มการเมืองแนวร่วม ที่มีมือประสานจัดตั้งไว้,ปั้นทุกสูตร เปิดทุกช่องไว้รอคลิก เมื่อมีสัญญาณ,เลือกโมเดล อำนาจพิเศษ ประกอบร่างใหม่หลังเลือกตั้ง.,ทีมข่าวการเมือง
นาทีนี้เสียงต้อนรับ บิ๊กตู่ พล.อ.ประยุทธ์ จันทร์โอชา นายกฯและหัวหน้า คสช. ที่ประกาศตัวเป็น นักการเมือง ดังเซ็งแซ่ เสียงจากคนการเมืองขั้วค่ายต่างๆ ดาหน้าออกมาแสดงความเห็นกันคึกคัก
ประยุทธ์ จันทร์โอชา,นายกรัฐมนตรี,นักการเมือง,วิเคราะห์การเมือง,ทีมข่าวการเมือง,ข่าวทั่วไป